ΓΡΑΠΤΗ ΕΡΩΤΗΣΗ E-0866/00

υποβολή: Erik Meijer (GUE/NGL) προς την Επιτροπή

(22 Μαρτίου 2000)

Θέμα: Η προστασία των καταναλωτών κατά των ελαττωμάτων που παρουσιάζουν οι ραδιοφωνικές συσκευές που είναι εξοπλισμένες με τη νέα τεχνολογία DAB

1. Έχει λάβει η Επιτροπή γνώση των άρθρων που δημοσιεύθηκαν προσφάτως στα περιοδικά New Scientist της 12ης Φεβρουαρίου 2000 και Hifi-Choice του Φεβρουαρίου 2000 και τα οποία αναφέρουν τα εξής, όσον αφορά τις ραδιοφωνικές εκπομπές με τη νέα τεχνική ψηφιακού ραδιοφώνου (Digital Audio Broadcasting DAB):

α) οι πωλητές επαινούν στους αγοραστές ραδιοφώνων DAB την ποιότητα του ήχου ως σχεδόν ποιότητα CD, ενώ στην πραγματικότητα, για ορισμένα είδη μουσικής, η ποιότητα είναι χαμηλοτέρου επιπέδου από εκείνο των εκπομπών FM"

β) η τεχνική DAB σβήνει ένα μέρος του ήχου, προσθέτοντας πολλές φορές θορύβους, με αποτέλεσμα να παραμορφώνεται σοβαρά ο ήχος που δεν προέρχεται άμεσα από πρωτότυπη εγγραφή σε δίσκο CD ή δεν μεταδίδεται σε συχνότητα DAB"

γ) η τιμή των ραδιοφώνων DAB εξακολουθεί ακόμη να κυμαίνεται μεταξύ 800 ευρώ και 1600 ευρώ"

δ) το πρόβλημα οφείλεται κατά μεγάλο μέρος στην εξάρτηση από το διεθνές πρότυπο των 48 khz και των μικροτσίπς που είναι προσαρμοσμένα στη συχνότητα αυτή, ενώ αντίθετα από ό, τι αναμενόταν αρχικά, μια συχνότητα 32 khz θα έδινε καλύτερα αποτελέσματα;

2. Συμμερίζεται η Επιτροπή την άποψη ότι σύντομα, η τεχνολογία DAB που είναι ακόμη δαπανηρή, θα καταστεί προσιτή σε μία όλο και πιο ευρεία κατηγορία καταναλωτών και ότι η συνεπαγόμενη αύξηση των πωλήσεων θα έχει ως αποτέλεσμα το να έρχονται όλο και περισσότεροι αγοραστές αντιμέτωποι με τα μειονεκτήματα της τεχνικής αυτής, γεγονός που δικαιολογεί και καθιστά επειγόντως αναγκαία τη λήψη μέτρων για την προστασία των καταναλωτών έναντι της διάδοσης ενός ελαττωματικού προϊόντος;

3. Είναι διατεθειμένη η Επιτροπή να αναλάβει πρωτοβουλίες ούτως ώστε:

α) να αποζημιώνει κατά κάποιο τρόπο ο κατασκευαστής για την αγορά τους, τους καταναλωτές οι οποίοι έχουν επενδύσει εν τω μεταξύ στη νέα τεχνολογία DAB με την ελπίδα να αποκτήσουν καλύτερη ποιότητα ήχου στο σπίτι τους"

β) να ληφθούν μέτρα για την προσαρμογή ή τη βελτίωση της εν λόγω τεχνολογίας"

γ) να προσαρμόσουν οι πομποί ραδιοφώνου τα σήματά τους, ούτως ώστε να βελτιωθεί η ποιότητα της λήψης;

Απάντηση του κ. Liikanen εξ ονόματος της Επιτροπής

(3 Μαΐου 2000)

1. Η Επιτροπή είναι ενήμερη για τα θέματα τα οποία θίγει το Αξιότιμο Μέλος του Κοινοβουλίου.

Τα άρθρα επικεντρώνονται στο σύστημα DAB (Digital Audio Broadcasting Ψηφιακή μετάδοση ραδιοφωνικών εκπομπών) το οποίο αναπτύχθηκε από τους ερευνητικούς εταίρους του Eureka 147 και τυποποιήθηκε από το Ευρωπαϊκό Ινστιτούτο Τυποποίησης στον Τομέα των Τηλεπικοινωνιών (ETSI)(1). Εντούτοις, το πρόβλημα που θίγουν είναι πρόβλημα γενικότερου χαρακτήρα. Οιοδήποτε σύστημα μετάδοσης που χρησιμοποιεί ψηφιακή συμπίεση θα αντιμετωπίσει τις εν λόγω δυσκολίες, εάν τολικό που αποτελεί πηγή του προγράμματος έχει ήδη συμπιεστεί κατά τη διάρκεια της φάσης παραγωγής του προγράμματος.

Η επονομαζόμενη συναλύσσωση των ψηφιακών συστημάτων συμπίεσης μειώνει την ποιότητα του προγράμματος που παρέχεται στον τελικό χρήστη. Οι ατέλειες επαναλαμβάνονται κάθε φορά και μεταδίδονται περαιτέρω σε όλη την αλυσίδα. Ως αποτέλεσμα αυτού, η τελική ποιότητα της εκπομπής που φτάνει στον χρήστη είναι ίσως χειρότερη από το αρχικό προϊόν.

Το πρόβλημα έχει ήδη εντοπισθεί και αντιμετωπισθεί στο χώρο της ψηφιακής τηλεόρασης. Αυτή τη στιγμή είναι δυνατό να χρησιμοποιηθεί η συμπίεση για την παραγωγή και την μεταπαραγωγή, καθώς και για την επανασυμπίεση με σκοπό την ψηφιακή μετάδοση χωρίς σημαντική απώλεια της ποιότητας. Είναι πιθανόν παρόμοιες τεχνικές να μπορούν να εφαρμοστούν στην περίπτωση του ψηφιακού ραδιοφώνου, αλλά δενπάρχουν για το ραδιόφωνο τεχνικές λύσεις ετοιμοπαράδοτες, στο μέτρο που γνωρίζει η Επιτροπή.

2. Όσον αφορά τα θέματα προστασίας του καταναλωτή, η Επιτροπή είναι της γνώμης ότι δεν χρειάζεται να αποζημιωθούν οι καταναλωτές. Το DAB παραμένει το πρότυπο το οποίο θέλουν να χρησιμοποιούν οι επιχειρήσεις μετάδοσης ραδιοφωνικών εκπομπών. Σε μια δυναμική και συγκλίνουσα αγορά επικοινωνιών, η στάση της Επιτροπής ως προς την τεχνολογία και τα πρότυπα είναι να περιορίσει τις παρεμβάσεις της στην αγορά στο ελάχιστο δυνατό. Οι αγορές και οι καταναλωτές πρέπει να κάνουν τις κατάλληλες επιλογές. Μολονότι το DAB είναι ευρωπαϊκό πρότυπο, σε καμία περίπτωση χρήση του δεν ορίζεται από κανονισμό κοινοτικού επιπέδου.

3. Η Επιτροπή πιστεύει ότι οι επιχειρήσεις μετάδοσης ραδιοφωνικών εκπομπών πρέπει να βρούν τεχνικές λύσεις για το πρόβλημα της συμπίεσης με συναλύσσωση το συντομότερη δυνατό. Το πρόβλημα θα μπορούσε π.χ. να αντιμετωπιστεί με τηνποβολή κατάλληλου σχεδίου στο πλαίσιο του πέμπτου προγράμματος πλαισίου. Εντούτοις,πάρχουν αναμφίβολα άλλα μέτρα τα οποία η βιομηχανία θα μπορούσε να λάβει προκειμένου να ευαισθητοποιήσει το κοινό και να αναπτύξει την καλή πρακτική στον τομέα.

(1) ETS 300 401 κλπ.: προδιαγραφές DAB.